Žygimantas Pavilionis

Žygimantas Pavilionis (g. 1971 m. liepos 22 d. Vilniuje) – lietuvių diplomatas, valstybės tarnautojas, 2010—2015 m. Lietuvos nepaprastasis ir įgaliotasis ambasadorius JAV ir (nuo 2011 m.) Meksikai. 2007 m. suteiktas Nepaprastojo ir įgaliotojo ambasadoriaus rangas. Nuo 2016 m. Seimo narys.

Tėvas – akademikas Rolandas Pavilionis, motina – profesorė Marija Aušrinė Pavilionienė. Žmona (išsiskyrė 2019 m.Birutė Vyšniauskaitė Seimo narys Žygimantas Pavilionis aukštino šeimas, bet savąją paleido vėjais, 2020-01-19, lrytas.lt) - medikė Lina, turi keturis sūnus: Augustą, Dominyką, Simoną ir Vincentą.

 Biografija 
1994 m. baigė Vilniaus universiteto Vilniaus universiteto Tarptautinių santykių ir politikos mokslų institutą, 1995 m. – magistrantūrą VU Filosofijos fakultete.

1993–1999 m. buvo Užsienio reikalų ministerijos Vakarų Europos šalių 3-asis sekretorius, Politikos departamento direktoriaus padėjėjas, Europos integracijos departamento Politinio bendradarbiavimo skyriaus pirmasis sekretorius, šio skyriaus vedėjas.

1999–2001 m. dirbo Briuselyje, buvo Lietuvos Nuolatinės misijos prie ES patarėjas, ministras–patarėjas. 2001–2002 m. buvo Lietuvos misijos prie Europos Bendrijų ministras patarėjas.

2002–2006 m. vadovavo URM Europos (vėliau Europos Sąjungos) integracijos departamentui, buvo Lietuvos Vyriausiojo derybininko su ES, Vygaudo Ušacko, pavaduotojas.

2006–2009 m. buvo Užsienio reikalų ministerijos sekretorius, 2009–2010 m. – ambasadorius ypatingiems pavedimams Transatlantinio bendradarbiavimo ir politikos departamente, koordinavo Lietuvos pirmininkavimą Demokratijų bendrijai.Žygimantas Pavilionis  (Kas yra kas Lietuvoje)

2003 m. vasario mėn. apdovanotas Ordino „Už nuopelnus Lietuvai“ Riterio kryžiumi, 2009 m. – Belgijos karalystės Leopoldo II komadoro ordinu bei Ordino „Už nuopelnus Lenkijai“ Komandoro kryžiumi.

2010 m. liepos 19 d. prezidentė Dalia Grybauskaitė paskyrė Ž. Pavilionį Lietuvos nepaprastuoju ir įgaliotuoju ambasadoriumi JAV ir Meksikai.Žygimantas Pavilionis Prezidentė įteikė skiriamuosius raštus Lietuvos ambasadoriui JAV (Prezidentūros informacija)

Nuo 2016 m. - Seimo narys. Laikytas vienu iš galimų kandidatų 2019 m. Prezidento rinkimuose.Vidas Rachlevičius Prezidentinė kampanija jau prasidėjo? , 2014-12-08, lrytas.lt
Moka anglų, italų, rusų, prancūzų,  vokiečių, lotynų bei hebrajų kalbas.

 Nuorodos 
 Į BALTUOSIUS RŪMUS ŽENGĖ NET ŠEŠI PAVILIONIAI („Lietuvos rytas“, 2010 m. rugpjūčio 13 d., Nr. 182 (5946), 3 psl.);

 Šaltiniai 

|-

Kategorija:Lietuvos ambasadoriai JAV
Kategorija:Lietuvos užsienio reikalų viceministrai
Kategorija:Lietuvos valstybės tarnautojai
Kategorija:Seimo nariai